Za institucije na kojima živi ljudi služe kao eksponati v. Ljudski zoološki vrt ili Etnološka izložba

**Stadion Ljudski vrt** (sh. *Stadion Narodni vrt*) je višenamenski stadion lociran na levoj obali reke Drave u Mariboru, Slovenija.

Stadion je domaći teren NK Maribor, a takođe je i jedan od dva glavna stadiona fudbalske reprezentacije Slovenije. Trenutni kapacitet stadiona je 12.994 mesta, a pored fudbala stadion je domaćin mnogih kulturnih dešavanja.

Istorija
--------

Stadion je dobio svoje ime po javnom parku u Mariboru koji je bio zasađen 1873. Park je kasnije pretvoren u vojno strelište do 1920. kada je izgrađen prvi fudbalski teren na tom prostoru. Teren na današnjoj lokaciji je izgrađen 1952. dok sam stadion nije izgrađen do 1962. Glavna tribina koja je izgrađena 1962. je i dalje najprepoznatljiviji deo stadiona. Glavni znak tribine je 128,9 metara dugačak i 18,4 metara visok betonski lučni krov koji je zaštićen od strane Slovenačkog zavoda za zaštitu spomenika kulture. Prvi meč na stadionu je bio kvalifikacioni meč za ulazak u Drugu saveznu ligu igran 25. juna 1961. između Maribora i Mladosti Zabok, a Maribor je pobedio sa 3:2. Utakmica je ipak odigrana na Ljudskom vrtu uprkos činjenici da je glavna tribina još uvek bila u izgradnji, a razlog je bio bolji kvalitet terena na Ljudskom vrtu nego na starom stadionu Maribora.

Od tada stadion je prošao kroz četiri renoviranja. 1994. je renovirana glavna tribina, tada je postavljena i rasveta. Prva noćna utakmica odigrana je 25. avgusta 1994. u Kupu pobednika kupova protiv FK Norma iz Talina, koju je Maribor dobio rezultatom 10:0. Četiri godine kasnije (1998), sa uspešnim učešćem Maribora u evropskom takmičenju, postavljene su stolice na celom stadionu i samo godinu dana kasnije je u potpunosti rekonstruisan nakon plasmana Maribora u Ligu šampiona. Poslednje renoviranje od 2006. do 2008. je bilo i najveće, a tada je i povećan kapacitet stadiona na 12.881 mesta.

Za lokalne pristalice, stadion je poznat kao *Nogometni hram* (Fudbalski hram), a sam teren kao *Sveta trava*. Ovo je verovatno najviše zbog velikog uspeha koji je klub imao na ovom stadionu, ali možda i zato što se na tom području nalazilo groblje pre nego što je stadion izgrađen.

### Kapacitet

Kapacitet Ljudskog vrta varira kroz istoriju, zbog renoviranja, različitih sigurnosnih propisa i rasporeda sedenja. Iako je zvaničan kapacitet stadiona u vreme SFR Jugoslavije bio oko 10.000 gledalaca, činjenica da je stadion imao uglavnom tribine za stajanje omogućavalo je da na važnijim utakmicama bude i do 20.000 gledalaca.

Zvanični kapacitet stadiona nakon 1991. je bio 7.200, ali pošto je veliki deo tribina i dalje bio stajaći, bilo je moguće da na važnijim utakmicama stadion primi više od 10.000 gledalaca. Najviše je bilo 1997. kada se u poslednjem meču sezone 1996/97. na stadionu okupilo 14.000 gledalaca. Kada se NK Maribor kvalifikovao u Ligu šampiona 1999. urađena je velika rekonstrukcija i zbog UEFA sigurnosnih propisa postavljene su stolice na svim tribinama i kapacitet tada je bio 10.160 mesta.

Od 2006. do 2008. stadion je imao još jednu veliku rekonstrukciju kada je kapacitet povećan na 12.435 pokrivenih sedišta, što je 2010. ponovo povećano i trenutni kapacitet stadiona je 12.994 mesta.

Utakmice reprezentacije
-----------------------

Fudbalska reprezentacija Slovenije je na ovom stadionu odigrala sledeće utakmice:

| Datum | Takmičenje | Država | Rezultat | Gledalaca |
| --- | --- | --- | --- | --- |
| 27. april 1994. | Prijateljska |  Kipar | 3:0 | 3.000 |
| 7. septembar 1994. | Kvalifikacije za EP 1996. |  Italija | 1:1 | 6.000 |
| 16. novembar 1994. | Kvalifikacije za EP 1996. |  Litvanija | 1:2 | 4.000 |
| 29. mart 1995. | Kvalifikacije za EP 1996. |  Estonija | 3:0 | 3.000 |
| 14. novembar 1998. | Kvalifikacije za EP 2000. |  Letonija | 1:0 | 4.000 |
| 9. novembar 1999. | Kvalifikacije za EP 2000. |  Grčka | 0:3 | 3.000 |
| 20. avgust 2008. | Prijateljska |  Hrvatska | 2:3 | 11.100 |
| 10. septembar 2008. | Kvalifikacije za SP 2010. |  Slovačka | 2:1 | 11.000 |
| 11. novembar 2008. | Kvalifikacije za SP 2010. |  Severna Irska | 2:0 | 12.435 |
| 19. novembar 2008. | Prijateljska |  Bosna i Hercegovina | 3:4 | 12.000 |
| 28. mart 2009. | Kvalifikacije za SP 2010. |  Češka Republika | 0:0 | 12.435 |
| 12. avgust | Kvalifikacije za SP 2010. |  San Marino | 5:0 | 6.000 |
| 9. septembar 2009. | Kvalifikacije za SP 2010. |  Poljska | 3:0 | 12.435 |
| 18. novembar 2009. | Kvalifikacije za SP 2010. |  Rusija | 1:0 | 12.510 |
| 3. mart 2010. | Prijateljska |  Katar | 4:1 | 4.900 |
| 4. jun 2010. | Prijateljska |  Novi Zeland | 3:1 | 10.965 |
| 3. septembar 2010. | Kvalifikacije za EP 2012. |  Severna Irska | 0:1 | 12.435 |
| 11. oktobar 2011. | Kvalifikacije za EP 2012. |  Srbija | 1:0 | 9.848 |
| 12. oktobar 2012. | Kvalifikacije za SP 2014. |  Kipar | 2:1 | 7.988 |
| 11. oktobar 2013. | Kvalifikacije za SP 2014. |  Norveška | 3:0 | 10.890 |
| 9. oktobar 2014. | Kvalifikacije za EP 2016. |  Švajcarska | 1:0 | 8.500 |
| 8. septembar 2015. | Kvalifikacije za EP 2016. |  Estonija | 1:0 | 6.868 |
| 17. novembar 2015. | Kvalifikacije za EP 2016. |  Ukrajina | 1:1 | 12.702 |

Važni fudbalski mečevi
----------------------

### Finala Superkupa i Kupa Slovenije

| Datum | Takmičenje | Domaćin | Gost | Rezultat | Gledalaca |
| --- | --- | --- | --- | --- | --- |
| 15. jun 1994. | Kup Slovenije | NK Maribor | NK Mura | 3:12 | 4.500 |
| 9. jun 1997. | Kup Slovenije | NK Maribor | NK Primorje | 3:02 | 5.000 |
| 16. jun 1999. | Kup Slovenije | NK Maribor | NK Olimpija | 2:02 | 6.500 |
| 19. maj 2004. | Kup Slovenije | NK Maribor | NK Dravograd | 4:01 | 1.500 |
| 30. maj 2009. | Kup Slovenije | NK Interblok | FK Kopar | 2:1 | 2.500 |
| 8. jul 2009. | Superkup Slovenije | NK Maribor | NK Interblok | 3:2 pr. | 2.300 |
| 8. maj 2010. | Kup Slovenije | NK Maribor | NK Domžale | 3:2 pr. | 6.000 |
| 9. jul 2010. | Superkup Slovenije | FK Kopar | NK Maribor | 5:4 pen. | 2.000 |

11. meč -- 22. meč
### Poznati mečevi NK Maribor

Uoči 50-godišnjice NK Maribor zvanični sajt kluba je predstavio četiri legendarne utakmice u istoriji kluba igrane na Ljudskom vrtu.

#### Prva utakmica na Ljudskom vrtu

Maribor je prvu utakmicu na Ljudskom vrtu igrao u kvalifikacijama za Drugu saveznu ligu, uprkos činjenici da je glavna tribina još uvek bila u izgradnji. Glavni razlog za takvu odluku je taj što je teren na Ljudskom vrtu bio u mnogo boljem stanju nego na starom stadionu Maribora.

25. jun 1962.

| Maribor Flag of Slovenija | 3 – 2 | Flag of Hrvatska Mladost Zabok |
| --- | --- | --- |
| Blaznik Goal 24'Tolič Goal 33'Čeh Goal 66' (11m) | Izveštaj | Donko Goal 17' (ag.)Jeremić Goal 60' (11m) |

**Stadion Ljudski vrt**, MariborGledatelja: {{{attendance}}}

Napomena: Zastave ukazuju na današnje države iz kojih su klubovi. Do 1991. oba kluba su bila u SFR Jugoslaviji

#### Najveća poseta

Dana 8. jula 1973. Maribor je igrao prvi meč kvalifikacija protiv Proletera iz Zrenjanina za ulazak u Prvu ligu Jugoslavije. Na tribinama je bilo 20.000 gledalaca, što je i dalje rekord u istoriji kluba, kao i jedan od rekorda u slovenačkom fudbalu.

8. jul 1973.  
16:30

| Maribor Flag of Slovenija | 3 – 1 | Flag of Srbija Proleter Zrenjanin |
| --- | --- | --- |
| Binkovski Goal 5'Horjak Goal 6'Vučeković Goal 65' | Izveštaj | Vidović Goal 31' |

**Stadion Ljudski vrt**, MariborGledatelja: {{{attendance}}}

Napomena: Zastave ukazuju na današnje države iz kojih su klubovi. Do 1991. oba kluba su bila u SFR Jugoslaviji

#### Ulazak u Ligu šampiona

U kvalifikacijama za Ligu šampiona 1999/00. Maribor je igrao protiv Olimpik Liona. U prvom meču u Lionu Maribor je napravio iznenađenje i pobedio sa 1:0. Drugi meč je bio zakazan za 25. avgust 1999. i potražnja za kartama je bila toliko velika da je klub mogao da proda više od 30.000 karata, ali kapacitet stadiona je tada bio samo 7.500 mesta.

25. avgust 1999.  
20:45

| Maribor Flag of Slovenija | 2 – 0 | Flag of Francuska Olimpik Lion |
| --- | --- | --- |
| Šimundža Goal 24'Balajić Goal 44' | Izveštaj |  |

**Stadion Ljudski vrt**, MariborGledatelja: {{{attendance}}}

#### Prvi meč na novom Ljudskom vrtu

Prvi meč na novom Ljudskom vrtu, nakon velike rekonstrukcije, je odigran 10. maja 2008. između Maribora i Nafte.

10. maj 2008.  
19:00

| Maribor Flag of Slovenija | 3 – 1 | Flag of Slovenija Nafta |
| --- | --- | --- |
| Pavlovič Goal 24'Nilton Goal 42'Tavares Goal 59' | Izveštaj | Vas Goal 19' |

**Stadion Ljudski vrt**, MariborGledatelja: {{{attendance}}}

Galerija
--------

* Viole Maribor (2008)Viole Maribor (2008)